**Раздео 08 – ПОКРАЈИНСКИ СЕКРЕТАРИЈАТ ЗА ЗДРАВСТВО**

На основу Покрајинске скупштинске одлуке о буџету АП Војводине за 2023. годину и одобрених решења о употреби средстава текуће буџетске резерве, за **Раздео 8 – Покрајински секретаријат за здравство,** планирано је 6.890.597.762,94 динара, а извршени расходи износе **6.558.948.479,66** динара, односно 95,19% у односу на план.

Из **буџетских средстава**планирано је 6.890.597.762,94 динара, а утрошено је **6.558.948.479,66** динара, односно 95,19% плана, у оквиру следећих извора финансирања:

* 01 00 – Општи приходи и примања буџета, планирано је 5.524.597.762,94 динара, а утрошенo je **5.492.143.075,67** динара или 99,41% плана;
* 13 00 – Нераспоређени вишак прихода и примања из ранијих година, планирано је 1.366.000.000,00 a реализовано **1.066.805.403,99** динара, односно 78,10% плана.

Расходи и издаци планирани су и извршени у оквиру следећих програма:

1. Програм 1801 – Уређење и надзор у области здравства – планирано је 194.518.000,00 динара, а извршено је **175.372.778,31** динара, односно 90,16% плана;
2. Програм 1802 – Превентивна здравствена заштита – планирано је 66.330.000,00 динара, а извршено **64.989.327,42** динара, односно 97,98% плана;
3. Програм 1803 – Развој квалитета и доступности здравствене заштите – планирано је 54.152.000,00 динара, а извршено **50.885.400,15** динара, односно 93,97% плана;
4. Програм 1807 – Развој инфраструктуре здравствених установа – планирано је 6.575.597.762,94 динара, а извршено 6.267.700.973,78 динара, односно 95,32% плана.

**ПРОГРАМ 1801 – Уређење и надзор у области здравства**

Наведени програм реализован је у укупном износу од **175.372.778,31** динара, у оквиру следеће две програмске активности.

**Програмска активност 18011003** – Санитарни надзор на територији АП Војводине

Oва програмска активност састоји се у обављању поверених послова санитарног надзора и мера за обезбеђивање и спровођење делатности у области јавног здравља од интереса за грађане АП Војводине.

Планирана средства за реализацију наведене програмске активности износе 135.246.203,57 динара, а утрошено је **122.674.168,65** динара, односно 90,70% плана за следеће намене:

За ***плате, додатке и накнаде запослених (зараде)*** планирано је 101.831.313,10 динара, а извршено је **96.437.231,97** динара, односно 94,70% плана.

За ***социјалне доприносе на терет послодавца*** планирано је 15.428.128,08 динара, а извршено **14.610.240,98** динара, односно 94,70% плана.

За ***накнаде у натури*** планирано је 696.835,74 динара, а за те намене утрошено је **430.131,84** динара, што износи 61,73% плана.

За ***социјална давања запосленима*** планиранo je 5.200.000,00 динара, а извршено је **4.229.805,97** динара, што износи 81,34% плана. Средства су утрошена за: исплату накнада за време одсуствовања с посла на терет фонда – 182.961,66 динара, отпремнине и помоћи и износу од 722.765,00 динара и помоћ у медицинском лечењу запосленог или чланова уже породице, и друге помоћи запосленом – 3.324.079,31 динара.

Планирана средства за ***накнаде трошкова за запослене*** износе 4.398.926,65 динара. За ове намене извршено је **2.972.941,84** динара, што износи 67,58% плана.

За ***награде запосленима и остале посебне расходе*** планирано је 2.034.000,00 динара, а извршено је **1.749.752,85** динара, што износи 86,03% од плана.

За ***сталне трошкове*** планирано је 1.901.000,00динара, а извршено 1.168.331,48 динара или 61,46% плана.

За ***трошкове путовања*** планирано је 400.000,00 динара, а утрошено је 965,00 динара , односно 0,24 % плана.

За ***услуге по уговору*** планирано је 2.750.000,00 динара, а извршено **867.798,72** динара, што је 31,56% од планираних средстава.

За ***текуће поправке и одржавање*** планирано је 5.000,00 динара, за ове намене нису трошена средства.

За ***материјал*** је планирано 551.000,00 динара, а утрошено је **199.488,00** динара, односно 36,20% плана.

***Порези, обавезне таксе, казне, пенали и камате*** планирано је 40.000,00 динара, а утрошено је **7.480,00** динара, односно 18,70% плана.

За ***новчане казне и пенале по решењу судова*** планирано је 10.000,00 динара, а по овом основу није било трошења средстава.

**Програмска активност 18011004** – Администрација и управљање

Програмска активност састоји се у припремама аката за Скупштину АП Војводине и Покрајинску владу којима се уређују питања од покрајинског значаја у здравству и здравственом осигурању и унапређују заштиту здравља, здравствену и фармацеутску службу на територији АП Војводине, доношење посебних програма здравствене заштите и посебних програма из области јавног здравља, оснивање здравствених установа и вршење оснивачких права, предлагање плана мреже здравствених установа, праћење рада здравствене службе на територији АП Војводине.

Планирана средства за реализацију наведене програмске активности износе 59.271.796,43 динара, а утрошено је **52.698.609,66** динара, односно 88,91% плана за следеће намене:

Планирана средства за ***плате, додатке и накнаде запослених (зараде)*** износе 35.723.732,88 динара, a утрошено је **34.386.131,62** динара, односно 96,26% од плана.

За ***социјалне доприносе на терет послодавца*** планиранo је 5.412.145,52 динара, а утрошено је 5.209.498,96 динара, односно 96,26% плана.

Планирана средства за ***накнаде у натури*** износе 322.606,21 динара, а за ове намене утрошено је **279.479,00** динара, што износи 86,63% плана.

За ***социјална давања запосленима*** планирано је 2.000.000,00 динара, а утрошено је **1.038.951,49**  динара односно 51,95% плана. Средства су утрошена за: помоћ у медицинском лечењу запосленог или чланова уже породице, и друге помоћи запосленом – 1.038.951,49 динара.

За ***накнаде трошкова за запослене*** планирано је 672.311,82 динара, а извршено је **346.287,36** динара, што износи 51,51% плана.

За ***награде запосленима и остале посебне расходе*** планирана су средства од 1.000,00 динара. Средства нису трошена.

За ***сталне трошкове*** планирано је 20.000,00 динара. Средства нису трошена.

Планирана средства за ***трошкове путовања*** износе 700.000,00 динара. Средства нису трошена.

За ***услуге по уговору*** планирана средства износе 3.800.000,00 динара, а утрошено је **1.697.405,31** динара, односно 44,67% плана.

За ***материјал*** планираноје 950.000,00 динара, а утрошено је **598.462,12** динара, односно 63,00% плана.

За ***пратеће трошкове задуживања*** планирано је 30.000,00 динара, извршења није било.

Планирана средства за ***остале дотације и трансфере*** износе1.400.000,00 динара, а утрошено је **1.376.166,00** динара, односно 98,30% од плана.

***Порези, обавезне таксе, казне, пенали и камате*** планиране су у износу 40.000,00 динара,а утрошено је **900,00** динара, односно 2,25% од плана.

За ***новчане казне и пеналe по решењу судова*** планирано је 8.200.000,00 динара, а извршено je **7.765.327,80** динара, односно 94,70% плана.

**ПРОГРАМ 1802 – Превентивна здравствена заштита**

За наведени програм планирано је 66.330.000,00 динара, а утрошено **64.989.327,42** динара, односно 97,98% плана, у оквиру следећих пројеката.

**Пројекат 18024003** – Подршка превентивним активностима за очување и унапређење здравља и

подизање одговорности појединца за сопствено здравље

Пројекат подразумева израду здравствено-васпитног и едукативног материјала, као и научно заснованог видео-материјала и штампаног материјала за емитовање у масовним и штампаним медијима доступним најширем кругу грађана АП Војводине ради подизања нивоа свести појединца о одговорности за сопствено здравље и здравствене просвећености становништва. Реализацијом пројекта афирмишу се здрави стилови живота, будући да су у основи хроничних незаразних болести које су доминантне на територији АП Војводине ризична понашања и штетне навике (неправилна исхрана, физичка неактивност, коришћење дувана и алкохола), као и повећање одзива на превентивне прегледе карцинома грлића материце, дојке и колоректалног карцинома унапређивањем сазнања грађана о њиховој вишеструкој користи за очување здравља, као и о месту, времену, начину где се могу спровести.

Планирана средства за реализацију наведеног пројекта износе 8.000.000,00 динара, а утрошено је **7.856.544,00** динара, односно 98,21% плана, у оквиру ***услуга по уговору***. Средства су пренета следећим корисницима:

* Инсидер тим д.о.о., Београд – услугу сачињавања и објаве стручних, здравствено-васпитних и едукативних текстова као и за њихове објаве у јавном гласилу –839.904,00 динара;
* Медијска мрежа д.о.о., Београд – услугу сачињавања и објаве стручних, здравствено-васпитних и едукативних текстова као и за њихове објаве у јавном гласилу – 840.000,00 динара;
* „Adria Media Group”, д.o.o. Београд – услугу сачињавања и објаве стручних, здравствено-васпитних и едукативних текстова као и за њихове објаве у јавном гласилу – 835.200,00 динара;
* "НИД Компанија Новости" ад Београд – услугу сачињавања и објаве стручних, здравствено-васпитних и едукативних текстова као и за њихове објаве у јавном гласилу 839.040,00 динара;
* „ Ringier axel springer“ – услугу сачињавања и објаве стручних, здравствено-васпитних и едукативних текстова као и за њихове објаве у јавном гласилу – 830.400,00,00 динара;
* „ Аlo media system“, доо Београд за услугу сачињавања и објаве стручних, здравствено-васпитних и едукативних текстова као и за њихове објаве у јавном гласилу –840.000,00 динара;
* „ Nina media cliping“, доо, Нови Сад – за услуге продукције телевизијског програма са пратећим услугама у износу од 2.352.000,00 динара.
* „Радио 021“ доо, Нови Сад – за услуге информисања јавности- продукција и емитовање радио програма у износу од 480.000,00 динара.

**Пројекат 18024005** – Рано откривање промена функције и ремоделинга леве коморе и циркадијалног

ритма крвног притиска код хипертензивних трудница у АП Војводини

Реализација пројекта подразумева ехокардиографске, кардиолошке прегледе и двадесетчетворосатни амбулантни мониторинг крвног притиска хипертензивних трудница, као и анализу резултата правовременог третмана и контроле у односу на настанак компликација у току трудноће, као и у току и након порођаја. Програм реализује Институт за кардиоваскуларне болести Војводине, Сремска Каменица. Пројекат обухвата очување и унапређивање здравствене заштите жена у АП Војводини раним откривањем промене функције срца хипертензивних трудница правовременим третманом.

Планирана средства су у оквиру ***текућих дотација организацијама за обавезно социјално осигурање*** и износе 2.000.000,00 динара, а утрошено је **1.999.466,12** динара, или 99,97% плана.Средства су пренета Институту за кардиоваскуларне болести Војводине, Сремска Каменица, за реализацију програма за 2023. годину.

**Пројекат 18024007** – Очување плодности код оболелих од малигних болести

у Аутономној покрајини Војводини

Реализација пројекта обухвата информисање оболелих и консултације са субспецијалистима за онкофертилитет, те спровођење планиране процедуре за очување плодности и припрему и обраду за поступке биомедицински потпомогнутог родитељства. Пројекат реализује Универзитетски клинички центар Војводине, Нови Сад, а њиме се омогућава родитељство особама леченим од малигних болести старости до четрдесет година, уз онколошку безбедност.

Скупштина Аутономне покрајине Војводине, на седници одржаној 29. августа 2023. године, донела је Покрајинску скупштинску одлуку о измени и допуни покрајинске скупштинске одлуке о програму очувања плодности код оболелих од малигних болести у Аутономној покрајини Војводини за 2023. годину којом се програм замрзавања репродуктивних ћелија и ембриона од 16.05.2023. године врши на терет средстава обавезног здравственог осигурања. Програм се од старне АП Војводине реализовао од 01.01.2023.-15.05.2023. године.

Планирана средства за реализацију наведеног пројекта износе 350.000,00 динара, а утрошено је **350.000,00** динара, односно 100,00% плана, у оквиру ***дотација организацијама за обавезно социјално осигурање.*** Средства су пренета Клиничком центру Војводине, Нови Сад, за реализацију програма за 2023. годину.

**Пројекат 18024008** – Унапређивање дијагностике и лечења обољења штитасте жлезде

у Аутономној покрајини Војводини

Реализација пројекта обухвата селекцију пацијената са издиференцираном дијагнозом након ендокринолошко-радиолошке обраде за третман радиоталасном и микровејв техником, третман-аблација тумора радиоталасном и микровејв техником, скраћен постоперативни ток и едукација за педесет лекара. Пројекат реализује Универзитетски клинички центар Војводине, Нови Сад. Реализација пројекта обухвата примену минимално инвазивних хирушких интервенција, смањење морбидитета у постинтервенцијском току, краћи боравак у болници, успешнији опоравак и смањен инвалидитет, а апарат за микроталасну аблацију омогућава аблацију тумора штитасте жлезде перкутаним приступом, без оперативног реза.

Планирана су и пренета средства у износу 2.700.000,00динара, а утрошена у износу од **2.503.680,00** динара, односно 92,73% плана. Пренета средства су утрошена за реализацију наведеног пројекта, у оквиру ***текућих дотација организацијама за обавезно социјално осигурање***.

**Пројекат 18024009** – Рано препознавање и смањење броја менталних поремећаја

развојног доба у Аутономној покрајини Војводини

Реализација пројекта обухвата стручну подршку раду здравствених радника и здравствених сарадника у домовима здравља (у шест домова здравља). Програм реализује Клинички центар Војводине, Нови Сад. Спровођењем пројекта смањује се број оболелих и редукују се медицинске и друштвене последице у виду дуготрајног лечења, учесталих хоспитализација и недовољног нивоа излечења код деце с менталним поремећајима.

Планирана средства за реализацију наведеног пројекта износе 900.000,00 динара, а утрошено је **897.356,80** динара, односно 99,71% плана, у оквиру ***текућих дотација организацијама за обавезно социјално осигурање***.Средства су пренета Универзитетском клиничком центру Војводине, Нови Сад.

**Пројекат 18024013** – Прва мамографија

Реализација пројекта обухвата спровођење превентивних мамографских прегледа жена старости од 45 до 49 година и обезбеђивање доступне здравствене заштите у општинама на територији АП Војводине, које су без капацитета за организовани скрининг рака дојке, као и едукације жена у погледу значаја бриге о сопственом здрављу. Такође, пројекат подразумева и набавку покретног мамографа, мамографско снимање и очитавање мамографских снимака. Реализацијом пројекта омогућава се превенција рака дојке, а посебно у руралним подручјима где постоји недостатак здравственог кадра и медицинских апарата – мамографа.

За реализацију наведеног пројекта планирано је 26.400.000,00 динара, а утрошено је **26.178.625,68** динара, односно 99,16% плана. Средства су утрошена за:

***Услуге по уговору*** и то у оквиру :

Услуге информисања која су пренета „Бизнис академија ЛЦ“ ДОО, Ниш за услуге информисања јавности у износу од 346.800,00 динара

***Дотације организацијама за обавезно социјално осигурање*** и то у оквиру :

Текуће дотацијe организацијама за обавезно социјално осигурање средства у износу од 25.831.825,68 динара су пренета Универзитетском клиничком центру Војводине, Нови Сад, за реализацију пројекта Прва мамографија.

**Пројекат 18024014** – Посебан програм из области јавног здравља у Аутономној покрајини Војводини

Реализација пројекта обухвата праћење и анализу здравственог стања становништва, интегрисани надзор и контролу трансмисивних антропозооноза, као и унапређивање здравствене писмености породица с децом и друго. Програм реализује Институт за јавно здравље Војводине, Нови Сад посебним програмом из области јавног здравља на територији АП Војводине.

Планирана средства за реализацију наведеног пројекта износе 11.500.000,00 динара, а утрошено је **11.428.412,40** динара, односно 99,38% плана, у оквиру ***дотација организацијама за обавезно социјално осигурање.***

**Пројекат 18024017** – Пилот-пројекат раног откривања рака плућа на територији АП Војводине

Реализација пилот-пројекта обухвата превентивне прегледе циљне популације (грађани старости од 50 до 70 година, пушачи, бивши пушачи), едукација становништва о превенцији рака плућа и значају скрининга и штетности пушења, као и едукација здравствених радника. Скрининг рака плућа у Општој болници у Врбасу, Општој болници у Суботици и на Институту за плућне болести Војводине, Сремска Каменица. Реализацијом пилот-пројекта обезбеђују се превентивни прегледи, едукација становништва о превенцији рака плућа и значају скрининга и штетности пушења, као и едукација здравствених радника.

Планирана средства за реализацију наведеног пројекта износе 8.600.000,00 динара, а утрошено је **8.161.174,62** динара, односно 94,90% плана. Средства су реализована у оквиру:

***Услуге по уговору*** и то у оквиру:

Услуге информисања пренета су средства „Бизнис академија ЛЦ“ ДОО, Ниш за услуге информисања јавности – промоција Пројекта у износу од 346.800,00 динара

***Дотација организацијама за обавезно социјално осигурање*** за следеће намене:

Текуће дотацијe организацијама за обавезно социјално осигурање –средства су пренета следећим установама :

-Институту за плућне болести Војвoдине, Сремска Каменица за текуће трошкове неопходне за реализацију пилот - пројекта раног откривања рака плућа у износу од 3.298.990,00 динара

-Општој болници Суботица, Суботица за текуће трошкове неопходне за реализацију пилот - пројекта раног откривања рака плућа у износу од 4.515.384,62 динара

**Пројекат 18024018** – Терапија појединих поремећаја мокрења код деце ботоксом у

Аутономној покрајини Војводини

Реализација пројекта поремећаја мокрења код деце обухвата читав спектар различитих поремећаја, чије лечење конзервативним методама код појединих пацијената с неурогеном бешиком и са терапијским резистентном формом није довољно. Овим пацијентима индикована је апликација ботокса. Код пацијената с неурогеном бешиком, ботокс омогућава постизање континенције уз превенцију развоја бубрежне инсуфицијенције, а код пацијената, са енурезом омогућава суве ноћи уз превенцију развоја бубрежне инсуфицијенције у каснијем одраслом добу. Терапија подразумева третман инсталацијом ботокса у детрузор бешике деце, у Институту за здравствену заштиту деце и омладине.

Планирана средства за реализацију наведеног пројекта износе 800.000,00 динара, а утрошено је **768.746,20** динара, односно 96,09 % плана, у оквиру ***текућих дотација организацијама за обавезно социјално осигурање.***

**Пројекат 18024019** – Скрининг на асимптоматску перзистентну или рекурентну микроскопску

хематурију у Аутономној покрајини Војводини

Реализација пројекта обухвата рано откривање, а правовремена дијагностика и доступна терапија – у зависности од етиологије хематурије – могу знатно смањити морбидитет или морталитет ових пацијената. Инциденца асимптоматске хематурије јесте 2% – 6% дечје популације, а раним откривањем оболелих с микроскопском хематуријом која је узоркована прогресивним бубрежним болестима знатно се смањује инциденца термалне бубрежне инсуфицијенције.

Планирана и пренета средства износе 420.000,00 динара, а утрошено је **420.000,00** динара , односно 100,00% плана, у оквиру ***дотација организацијама за обавезно социјално осигурање.*** Средства су пренета Институту за здравствену заштиту деце и омладине Војводине, Нови Сад.

**Пројекат 18024020** – Одређивање пепсина код деце у дијагностици рефлуксне болести у

Аутономној покрајини Војводини

Реализација пројекта обухвата Програм одређивања пепсина код деце у дијагностици рефлуксне болести, који ће реализовати Институт за здравствену заштиту деце и омладине Војводине, Нови Сад. Поменути програм могу користити сва деца узраста од 0 до 18 година са езофагеалном и екстаезофагијалном симптоматологијом која су гастроентеролог, пулмолог или оториноларинголог упутили на поменути Институт.

Планирана средства за реализацију наведеног пројекта износе 1.200.000,00 динара, а утрошено је **1.092.433,60** динара, односно 91,04% плана, у оквиру ***дотација организацијама за обавезно социјално осигурање.***

**Пројекат 18024021** –Превенција функционалног слепила код радно способних пацијената с нерегулисаним глаукомом помоћу операције трабекулектомије са уградњом савременог дренажног импланта у Аутономној покрајини Војводини

Реализацију пројекта обухвата превенција слепила код радно активних пацијената код којих се конвенционалним методама лечења (медикаментна и ласерска антиглаукомска терапија) и стандардном трабекулектомијом не зауставља напредовање глаукома, чиме постају функционално слепе особе којима се омогућава очување радне способности и бољи квалитет живота. Пројекат реализује Универзитетски клинички центар Војводине, Нови Сад.

Планирана средства за реализацију наведеног пројекта износе 2.000.000,00 динара, а утрошено је **1.872.888,00** динара, односно 93,64% плана, у оквиру ***текућих дотација организацијама за обавезно социјално осигурање***.

**Пројекат 18024022** – Превенција секундарних остеопоротских прелома старијих особа након првог прелома у Аутономној покрајини Војводини

Реализацију пројекта обухвата спечаванје секундарни прелома остеопротских прелома код старијих особа и смањење укупних трошкова лечења особа са таквим преломом. С обзиром на старосну структуру становништва постији висока вероватноћа од задобијања остепоротских прелома. Пројекат реализује Универзитетски клинички центар Војводине, Нови Сад.

Планирана средства за реализацију наведеног пројекта износе 1.460.000,00 динара, а утрошено је **1.460.000,00** динара, односно 100,00% плана, у оквиру текућих дотација организацијама за обавезно социјално осигурање.

**ПРОГРАМ 1803 – Развој квалитета и доступности здравствене заштите**

За наведени програм планирано је 54.152.000,00 динара, а утрошено је **50.885.400,15** динара (93,97% плана), у оквиру следећих програмских активности.

**Програмска активност 18031003** – Хитна медицинска помоћ

Реализација програмске активности обухвата исплату накнаде здравственим установама за пружање хитне медицинске помоћи неосигураним лицима за услуге које здравствена установа није наплатила од организације за здравствено осигурање. Спровођењем пројекта обезбедиле би се накнаде здравственим установама за пружање хитне медицинске помоћи неосигураним лицима.

За реализацију наведене програмске активности, планирана су иницијална средства од 1.000,00 динара. Средства по овом основу нису трошена.

**Програмска активност 18031004 –** Сарадња са хуманитарним и стручним организацијама,

савезима и удружењима

Реализација програмске активности обухвата финансирање, односно суфинансирање пројекта/програма удружења грађана, стручних организација, савеза и других од јавног интереса у области здравствене заштите.

За реализацију наведене програмске активности планирано је 1.000,00 динара у оквиру ***дотација невладиним организацијама***. Средства по овом основу нису трошена.

**Програмска активност 18031010 –** Обезбеђење несметаног функционисања

и подизање квалитета здравствене заштите

Програмска активност обухвата обезбеђење средстава за стварање услова за бољу кадровску обезбеђеност установа више од норматива, обезбеђење средстава за извршење обавеза здравствених установа по извршним судским одлукама, чиме се постиже несметано функционисање здравствених установа и подиже квалитет пружене здравствене заштите. Пројектом се обезбеђује стварање услова за несметано функционисање здравствених установа.

За реализацију ове програмске активности планирано је 41.150.000,00 динара, а утрошено је **38.785.400,15** динара, односно 94,25% плана.

У оквиру***текућих******дотација организацијама за обавезно социјално осигурање***,средства су пренета:

* Универзитетском клиничком центру Војводине, Нови Сад – ради стварања услова за континуирани рад, обезбеђивањем недостајућих средстава за исплату плата, додатака и накнада плата с припадајућим доприносима за период јануар 2023- јануар 2024 године у износу од 29.598.328,33 динара;
* Општој болници „ Др Ђорђе Јоановић“ Зрењанин - Финансирање накнада за рад и накнаде путних трошкова са припадајућим доприносима и порезима по основу ангажовања једног доктора медицине субспецијалисте интервентног кардиолога у сали за катетеризацију (ангиосали) у перидоу од 1. јануара до 30. јуна 2023. године анестезиологије, реаниматологије и интезивне терапије у периоду 01. јануар – 30. јун 2023. године; финансирање накнада за рад и накнаде путних трошкова са припадајућим доприносима и порезима по основу ангажовања доктора медицине специјалисте патологије у периоду од 15. маја до 31. децембра 2023. године у укупном износу од 2.381.285,29 динара
* Општој болници Сента - Финансирање накнада за рад и накнаде путних трошкова са припадајућим доприносима и порезима по основу ангажовања једног доктора медицине специјалисте урологије у Служби за хирургију Одсек за урологију Опште болнице Сента; додатна средства за финансирање накнада за рад и накнаде путних трошкова са припадајућим доприносима и порезима по основу ангажовања једног доктора медицине специјалисте урологије у Служби за хирургију Одсек за урологију Опште болнице Сента у укупном износу од 1.774.660,49 динара.
* Заводи за здравствену заштиту радника, Нови Сад за финансирање плата, додатака и накнада плата са порезима и доприносима и накнаде путних трошкова по основу ангажовања: 1 доктора медицине специјалисте медицине рада, 1 доктора медицине специјалисте офтамологије, 1 доктора медицине специјалисте кардиологије, 1 медицинске сестре, 1 медицинског лаборанта и 1 доктора медицине специјалисте токсикологије за јануар 2023. године у износиу од 1.105.190,55 динара; Финансирање средстава за исплату обевеза Завода за здравствену заштиту радника Нови Сад по извршним судским пресудама у износу од 2.926.095,18 динара.
* Општој болници Кикинда - Финансирање накнаде за рад са припадајућим порезима и доприносима једног доктора медицине специјалисте патолога неуговореног са Републичким фондом за здравствено осигурање за период од 6. фебруара до 6. августа 2023. године у износу од 800.030,86 динара; Финансирање накнаде за рад са припадајућим порезима и доприносима једног доктора медицине субспецијалисте гастролога и гастроентерохепатологије неуговореног са Републичким фондом за здравствено осигурање за период од 7. августа 2023. године до 31. јануара 2024. године; Финансирање накнаде за рад са припадајућим порезима и доприносима једног доктора медицине субспецијалисте гастроентерохепатологије неуговореног са Републичким фондом за здравствено осигурање за период од 7. августа 2023. године до 31. јануара 2024. године у укупном износу од 2.105.030,86 динара

**Програмска активност 18034005 – Родитељска кућа**

Програмска активност подразумева обезбеђивање средстава за зараде стручног кадра и средстава за одржавање објекта у коме су смештена деца оболела од малигних болести, која се лече на Институту за здравствену заштиту деце и омладине Војводине и њихови родитељи.

За реализацију наведене програмске активности планирано је 12.000.000,00 динара а реализовано **11.900.000,00** (99,17%) у оквиру ***дотација организацијама за обавезно социјално осигурање.*** Средства су пренета Институту за здравствену заштиту деце и омладине Војводине, Нови Сад, за трошкове „Родитељске куће” (Задужбине породице Костић) за смештај деце оболеле од малигних болести.

**Програмска активност 18034014 –Акредитација здравствених установа**

Реализација програмске активности обухвата спровођење поступака акредитације и реакредитације за здравствене установе чији је оснивач Аутономна покрајина Војводина чиме се постиже унапређење квалитета пружања здравствене заштите и безбедност пацијената. Акредитацијом здравствених установа постиже се виши стандард у обезбеђивању здравствене заштите кроз унапређење пружања здравствене заштите

За реализацију наведене програмске активности планирано је 1.000.000,00 динара у оквиру ***текућих дотација организацијама за обавезно социјално осигурање.*** Утрошено је **200.000,00** динара,односно 20,00% плана и средства су пренета следећим установама:

-Општој болници Суботица, Суботица за финансирање акредитације здравствене установе код Агенције за акредитацију здравствених установа-редовна годишња посета оцењивача Агенције за акредитацију здравствених установа Србије, Београд у износу од 100.000,00 динара

- Специјалној болници за плућне болести „Др Будисав Бабић“ , Бела Црква за финансирање акредитације здравствене установе код Агенције за акредитацију здравствених установа-редовна годишња посета оцењивача Агенције за акредитацију здравствених установа Србије, Београд у износу од 100.000,00 динара

**ПРОГРАМ 1807 – Развој инфраструктуре здравствених установа**

За наведени програм планирано је 6.575.597.762,94 динара, а реализовано је **6.267.700.973,78** динара, односно 95,32% плана, у оквиру следеће програмске активности и пројеката:

**Програмска активност 18071001** – Изградња и опремање здравствених установа у државној својини

чији је оснивач Аутономна покрајина Војводина

Ова програмска активност обухвата капитална и друга улагања за изградњу, одржавање и опремање здравствених установа, односно инвестиционо улагање, инвестиционо-текуће одржавање просторија, набавку медицинске и немедицинске опреме и превозних средстава, набавку опреме у области интегрисаног здравственог информационог система, путем јавног конкурса или из средстава текуће буџетске резерве.

Поступци јавних конкурса спроведени су и средства су додељена здравственим установама према поднетим пријавама. Закључени су уговори са здравственим установама, а пренос средстава се вршио након доставе документације о спроведеним поступцима јавних набавки.

Укупно планирана средства за реализацију наведене програмске активности износе 2.567.597.762,94 динара, а утрошено је **2.562.074.217,28** динара, односно 99,78 % плана.

Након спроведених јавних конкурса, пренета су средства у оквиру ***капиталних дотација организацијама за обавезно социјално осигурање*** следећим здравственим установама које су наведене у табеларном прегледу са наменом и износом средстава. [*Табеларни преглед (линк)*](file:///\\PIVSRV5\zdravstvo_buget\2023.%200310.xls)

**Пројекат 18075007 –** Изградња објекта Каменица 3, са Центром за уређај за позитронску емисиону томографију (ПЕТ центар) и опремање недостајућом медицинском и немедицинском опремом

Извор финансирања 01 00 - Општи приходи и примања из буџета

Извор финансирања 13 00 – Нераспоређени вишак прихода и примања из ранијих година

Пројекат обухвата надоградњу постојећег објекта Центра за имиџинг дијагностику и Службе за поликлинику Института за онкологију Војводине први, други, трећи и четврти спрат. Адаптација постојећег приземља Института за онкологију Војовдине за потребе центра за имиџинг дијагностику и изградња простора за смештај Ангио сале за интензивну радиологију у онкологији, први спрат-простор за потребе Института за онкологију Војводине, други спрат – простор за потребе Института за плућне болести, трећи спрат –простор за потребе Института за кардиоваскуларне болести Војводине, четврти спрат – простор за потребе Института за онкологију Војводине. Изградња ПЕТ центра: бункера за смештај вишеенергетског линеарног акцелератора са пратећом опремом за радиотерапију. ПЕТ/ЦТ центра са простором за смештај ПЕТ уређаја , дневна болница хемотерапије и др. Пројекат обухвата набавку недостајуће медицинске и немедицинске опреме и елаборате, пројекте и др. У циљу исходовања употребне дозволе `за објекат Каменица 3

За реализацију овог програма планирано је 3.266.000.000,00 динара, а утрошено је 2.966.504.629,30 динара (90,83% плана), у оквиру ***капиталних*** ***дотација организацијама за обавезно социјално осигурање*** и то у оквиру следећих извора финансирања

01 00 - Општи приходи и примања из буџета палнирано је 1.900.000.000,00 динара а утрошено је **1.899.699.225,31** односно 99,98% плана.

13 00 - Нераспоређени вишак прихода и примања из ранијих година, планирано је 1.366.000.000,00 динара а утрошено **1.066.805.403,99** динара односно 78,10% плана.

**Пројекат 18075009 –** Изградња прикључног гасовода са мернорегуационом станицом и унутрашње гасне инсталације са гасним генераторима паре и гасним генератором топлоте за Универзитетски клинички центар Војводине, Нови Сад

Пројекат обухвата финансирање изградње прикључног гасовода са мерно регуационом станицом и унутрашње гасне инсталације са гасним генераторима паре и гасним генератором топлоте за Универзитетски клинички центар Војводине по принципу кључ у руке(израда техничке документације, исходовање дозвола за изградњу и припрему градње, извођење радова, набавка опреме и материјала, стручни надзор над извођењем радова, технички пријем и исходовање употребне дозволе). Прикључни гасовод треба изградити од места прикључења на дистрибутивни сиситем до мерно регулационе станице, изградити мерно регулациону станицу и инутрашњу гасну инсталацију до потрошача, спровести набавку, уградњу и пуштање у рад гасних генератора паре и топлоте са потребном опремом и повезати са потрошачима. Горионици на гасним генераторима су комбиновани и могу да се користе уместо гаса као енергент лож уље.

У оквиру ***капиталних*** ***дотација организацијама за обавезно социјално осигурање*** за реализацију овог програма планирано је 292.000.000,00 динара а утрошено је **290.798.400,00** динара , односно 99,59% плана

**Пројекат 18075010** – Набавка медицинске и немедицинске опреме Институту за кардиоваскуларне болести Војводине, Сремска Каменица – опремање Клинике за кардиоваскуларну хирургију након адаптације трећег спрата Института

Пројекат се састоји од набавке медицинске и немедицинске опреме за операциони блок , јединицу интензивне мере и полуинтензивне неге и кардио хируршко одељење, ИТ опреме и немедицинског намештаја, након завршетка радова на адаптацији трећег спрата објекта Института за кардиоваскуларне болести Вовјодине коју финансира Управа за капитална улагања АП Војводине

У оквиру ***капиталних*** ***дотација организацијама за обавезно социјално осигурање*** за реализацију овог програма планирано је 250.000.000,00 динара а утрошено је 99,82 % плана , односно **249.543.727,20** динара.

**Пројекат 18075011** – Набавка апарата за магнетну резонацу са припадајућом опремом за Општу болницу Суботица, Суботица

Пројекат обухвата набавку апарата за магнетну резонанцу са припадајућом опремом будући да је постојећи апарат за магнетну резонанцу у Општој болници Суботица стар 15 година, полован је дат на коришћење установи 2012. године и захтева честе поправке. На апарату је извршено више од 40.000 прегледа за око 27.000 пацијената

У оквиру ***капиталних*** ***дотација организацијама за обавезно социјално осигурање*** за реализацију овог програма планирано је 200.000.000,00 динара, а утрошено је **198.780.000,00** динара односно 99,39% плана.